CELEX: 32006D0275
Language: da
Date: 2006-04-10 00:00:00
Title: 2006/275/EF: Kommissionens afgørelse af  10. april 2006  om ændring af afgørelse 95/320/EF om oprettelse af et videnskabeligt udvalg vedrørende grænseværdier for erhvervsmæssig eksponering for kemiske agenser

11.4.2006   
            
            
               DA
            
            
               Den Europæiske Unions Tidende
            
            
               L 101/4
            
         
      KOMMISSIONENS AFGØRELSE
   
   af 10. april 2006
   om ændring af afgørelse 95/320/EF om oprettelse af et videnskabeligt udvalg vedrørende grænseværdier for erhvervsmæssig eksponering for kemiske agenser
   (2006/275/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab, og
   ud fra følgende betragtninger:
   
               (1)
            
            
               Ved Kommissionens afgørelse 95/320/EF (1) er der oprettet et videnskabeligt udvalg vedrørende grænseværdier for erhvervsmæssig eksponering for kemiske agenser (i det følgende benævnt »udvalget«).
            
         
               (2)
            
            
               Efter nye medlemsstaters tiltrædelse i 2004 er bestemmelserne i afgørelse 95/320/EF om udvalgets sammensætning ikke længere hensigtsmæssige.
            
         
               (3)
            
            
               For at sikre, at udvalget afgiver uvildige videnskabelige udtalelser af høj kvalitet, er det vigtigt, at medlemmerne er uafhængige og højt kvalificerede. Det er også nødvendigt at opretholde et højt effektivitetsniveau i udvalget.
            
         
               (4)
            
            
               Udvalget bør derfor bestå af højst 21 medlemmer. De bør udvælges blandt egnede kandidater, som medlemsstaterne foreslår, og udnævnes af Kommissionen.
            
         
               (5)
            
            
               Afgørelse 95/320/EF bør ændres i overensstemmelse hermed —
            
         TRUFFET FØLGENDE AFGØRELSE:
   Eneste artikel
   I artikel 3 i afgørelse 95/320/EF erstattes stk. 1 og 2 af følgende:
   
      »1.   Udvalget består af højst 21 medlemmer, der udvælges blandt egnede kandidater, som medlemsstaterne foreslår, og som dækker hele det område af videnskabelig ekspertise, der er nødvendig for at opfylde det mandat, der er fastlagt i artikel 2, navnlig inden for kemi, toksikologi, epidemiologi, arbejdsmedicin og arbejdshygiejne og generel viden med hensyn til fastsættelse af grænseværdier for erhvervsmæssig eksponering.
      2.   Kommissionen udnævner medlemmerne af udvalget på grundlag af dokumenteret videnskabelig ekspertise og erfaring og under hensyntagen til behovet for at sikre, at de forskellige fagområder dækkes.«
   
   
      Udfærdiget i Bruxelles, den 10. april 2006.
      
         
            På Kommissionens vegne
         
         Vladimír ŠPIDLA
         
         
            Medlem af Kommissionen
         
      
   
   
      (1)  EFT L 188 af 9.8.1995, s. 14.